
Parengto sprendimo projekto tikslai ir uždaviniai: siūloma Tarybai suteikti Šiaulių miesto garbės piliečio vardą Almyrai Girdenienei.
Dabartinis sprendimo projekte aptariamų klausimų reguliavimas: Šiaulių miesto garbės piliečio vardas suteikiamas Lietuvos Respublikos ir užsienio valstybių piliečiams už ypatingus nuopelnus ir pastangas bei išskirtinį indėlį į Šiaulių miesto mokslo, švietimo, kultūros, sporto, ekonomikos, socialinio vystymo bei kitas sritis ir aktyvią visuomeninę veiklą. Nuo 2000-ųjų metų Šiaulių miesto garbės piliečio vardas suteiktas 47 asmenims. Aktuali Šiaulių miesto garbės piliečio vardo suteikimo nuostatų redakcija numato, kad Komisijai siūlymą dėl Garbės piliečio vardo suteikimo gali teikti Šiaulių miesto savivaldybės tarybos nariai, nevyriausybinės organizacijos, vietos bendruomenės, kolegialios gyventojų grupės ir juridiniai asmenys. Garbės piliečio vardas suteikiamas Komisijos teikimu Savivaldybės tarybos sprendimu. Teikimą, kurį Savivaldybės taryba atmetė, Komisija jai iš naujo svarstyti gali teikti ne anksčiau kaip po dvejų metų. Per kalendorinius metus Garbės piliečio vardas paprastai suteikiamas ne daugiau kaip vienam asmeniui. Komisijai apsvarstyti buvo pateiktos 2 kandidatūros – Almyra Girdenienė ir Rimantas Kmita.
Sprendimo projekte numatyta: suteikti Šiaulių miesto garbės piliečio vardą Almyrai Girdenienei. 
Priėmus sprendimą, galimos pasekmės (tiek teigiamos, tiek neigiamos). Numatomos tik teigiamos pasekmės: bus suteiktas Garbės piliečio vardas Almyrai Girdenienei.
Priėmus sprendimą, keičiami ar panaikinami galiojantys Savivaldybės teisės aktai – nėra.
Sprendimui įgyvendinti reikalingi priimti papildomi teisės aktai – nėra.  
Sprendimui įgyvendinti reikalingos lėšos – papildomų lėšų sprendimui įgyvendinti nereikės.
Sprendimo projektą parengė: Šiaulių miesto garbės piliečio vardo suteikimo komisija.  Tiesioginis rengėjas – komisijos sekretorė Simona Čerkesienė, tel. 59 62 26.
Numatomo teisinio reguliavimo poveikio vertinimo rezultatai: numatomo teisinio reguliavimo poveikio vertinimas neatliktinas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

